Ryan Giggs

Cyn-chwaraewr a hyfforddwr pêl-droed Cymreig yw Ryan Joseph Giggs OBE (ganwyd Ryan Joseph Wilson; 29 Tachwedd 1973). Bu'n is-reolwr ar Manchester United; clwb lle treuliodd 24 o flynyddoedd yn chwarae yn Uwch Gynghrair Lloegr. Roedd hefyd yn chwaraewr rhyngwladol â thîm cenedlaethol Cymru. Aeth ymlaen i fod yn reolwr tîm cenedlaethol Cymru.

Cyhoeddodd ei ymddeoliad o bêl-droed rhyngwladol ar 2 Mehefin 2007 cyn ymddeol o bêl-droed yn gyfan gwbwl ar 19 Mai 2004

Ar 15 Ionawr 2018 cyhoeddwyd mai Giggs oedd rheolwr newydd tîm cenedlaethol Cymru, yn dilyn Chris Coleman. Cafodd ei arestio yn Tachwedd 2020 a sefodd nôl o'i waith fel rheolwr Cymru. Yn ddiweddarach cafodd ei gyhuddo o ymddwyn mewn modd oedd yn rheoli drwy orfodaeth ac o ymosod ar ei gyn-gariad. Roedd yn gwadu'r cyhuddiadau. Ar 20 Mehefin 2022 ymddiswyddodd o'r swydd rheolwr.

Bywyd cynnar 
Lynne Giggs yw ei fam a chwaraewr rygbi cynghrair oedd ei dad, Danny Wilson. Fe'i anwyd yn Ysbyty Dewi Sant, Caerdydd a fe'i magwyd yn ardal Trelái. Yn 1980, pan oedd yn 6 mlwydd oed, ymunodd ei dad gyda chlwb rygbi cynghrair Swindon RLFC ac felly symudodd y teulu i Swinton, tref yn Salford. O'r herwydd mae'n siarad gydag acen Manceinion. Roedd ei dad o dras gymysg (o ddisgyniad Sierra Leone) ac mae Giggs wastad wedi dangos balchder yn ei dreftadaeth gymysg.

Torri record ar ôl record 
Giggs yw'r chwaraewr sydd wedi gwasanaethu hiraf yn Manchester United. Ers ei ymddangosiad cyntaf dros clwb yn nhymor 1990-1991, mae wedi bod yn chwaraewr cyson ers tymor 1991-1992. Ef sydd wedi chwarae'r ail nifer fwyaf o gemau cystadleuol dros glwb (yn ail i Bobby Charlton), ac mae'n dal y record am y nifer fwyaf o wobrau tîm a enillwyd gan chwaraewr (23). Ers 1992, mae hefyd wedi casglu naw medal enillydd Uwch Gyngrhair Lloegr, pedwar medal enillydd Cwpan Lloegr, dau fedal  Cwpan Cynghrair ac un medal fel enillydd yr UEFA Champions League. Mae ganddo hefyd fedalau am ddod yn ail mewn dau rownd derfynol Cwpan Lloegr a dau rownd derfynol Cwpan y Gynghrair, yn ogystal â bod yn rhan o bedwar tîm Manchester United sydd wedi gorffen yn ail yn y gynghrair.

Y blynyddoedd cynnar 
Bu Giggs yn gapten ar dîm bechgyn ysgol Lloegr (roedd pob bachgen ysgol yn Lloegr yn gymwys i chwarae i'r tîm hwn beth bynnag oedd eu cenedligrwydd), ond chwaraeodd fel aelod o Dîm Cenedlaethol Cymru pan oedd yn oedolyn. Enillodd ei gap cyntaf dros Gymru ac yntau ond yn 17 oed yn 1991. Ef oedd y chwaraewr ieuengaf erioed ar y pryd i chwarae dros ei wlad. Apwyntiwyd ef yn gapten tîm Cymru yn 2004.

Bywyd personol
Yn 2011 cafodd Giggs ei enwi fel CTB yn yr achos CTB v News Group Newspapers pan enillodd gorchymyn ffrwyno i atal y wasg rhag datgelu manylion am ei berthynas ag Imogen Thomas.

Ystadegau gyrfa 
Gyrfa gyda Manchester United:

Hyd y gêm a chwaraewyd 9 Mai 2010

Anrhydeddau 
Enillodd wobr PFA Young Player of the Year ddwywaith (1992 a 1993), gan ddod y chwaraewr cyntaf i ennill y wobr ddwy flynedd yn olynol, camp a gafodd ei efelychu gan Robbie Fowler a'i gyd-aelod tîm presennol, Wayne Rooney yn unig.  Mae cefnogwyr pêl-droed hefyd wedi pleidleisio gôl Giggs yn rownd cyn-derfynol Cwpan yr FA yn erbyn Arsenal (pan gurodd pedwar amddiffynnwr gan gynnwys (Lee Dixon ddwywaith, i sgorio), i fod yn gôl gorau erioed i Manchester United.

Derbyniodd Giggs OBE yn rhestr anrhydeddau pen-blwydd y Frenhines, 2007.

Clwb

Manchester United (1990-2014) 
Mae Giggs yn dal sawl record arall hefyd, gan gynnwys y sgoriwr amlaf yn yr FA Premier League nad oedd yn chwarae yn safle saethwr ar y pryd, ac mae'n dal y record am sgorio gôl gyflymaf Manchester United (15 eiliadau), yn Tachwedd 1995 yn erbyn Southampton.

 Personoliaeth Chwaraeon y Flwyddyn BBC, 2009.
 Personoliaeth Chwaraeon Cymreig y Flwyddyn BBC Cymru, 2009.
 FA Premier League - Pencampwyr (11): 1992-93, 1993-94, 1995-96, 1996-97, 1998-99, 1999-00, 2000-01, 2002-03, 2006-07, 2007-08, 2008-09
 FA Premier League - Ail: 1994-95, 1997-98, 2005-06, 2009-2010
 FA Youth Cup Enillwyr: 1992
 Cwpan FA Enillwyr (4): 1994, 1996, 1999, 2004
 Cwpan FA Ail: 1995, 2005, 2007
 Cwpan Cynghrair Lloegr Enillwyr (3): 1992, 2006, 2009, 2010
 Cwpan Cynghrair Lloegr Ail: 1994, 2003
 Community Shield Enillwyr (7): 1993, 1994, 1996, 1997, 2003, 2007, 2008
 Community Shield Ail: 1998, 2000, 2001, 2004, 2009
 Cynghrair y Pencampwyr UEFA Enillwyr (2): 1998-99, 2007-08
 UEFA Super Cup Enillwyr: 1991
 UEFA Super Cup Ail: 1999
 Intercontinental Cup: 1999 / FIFA Club World Cup: 2008

Unigol 
 Barclays Premiership Player of the Month: Awst 2006, Chwefror 2007.
 Chwarawr y Gêm, Intercontinental Cup: 1999
 Gwobr Chwaraewr y Flwyddyn Manchester United: 2005-2006
 European Footballer of the Year Dan 21: (1993)
 Chwarawr y Flwyddyn, Cymru: 1996, 2006
 Sefydlwyd yn English Football Hall of Fame: 2005
 Sefydlwyd yn Nhîm y Degawd y Gyngrhair: 2003
 Sefydlwyd yn Nhîm y ganrif FA Challenge Cup: 2006
 Yr unig chwaraewr Manchester United i ennill dau Gwpan y Gynghrair
 Yr unig chwaraewr i sgorio mewn 12 twrnamaint Champions League canlynol
 Yr unig chwaraewyr i sgorio ym mhob tymor Uwchgynghrair Lloegr ers ei ddyfodiad
 Aelod o PFA Team of the Year: 2007, 2001, 1996, 1995, 1994, 1993
 OBE am wasanaethau i bêl-droed

|-
|1991||2||0
|-
|1992||3||0
|-
|1993||6||2
|-
|1994||1||1
|-
|1995||3||0
|-
|1996||3||1
|-
|1997||3||1
|-
|1998||1||0
|-
|1999||3||1
|-
|2000||4||1
|-
|2001||4||0
|-
|2002||5||0
|-
|2003||7||1
|-
|2004||3||0
|-
|2005||6||3
|-
|2006||5||0
|-
|2007||4||1
|-
!Total||64||12
|}

{{bocs olyniaeth| cyn=Gary Neville | teitl=Dirprwy-gapten Manchester United F.C. | blynyddoedd=2005 - 2014 | ar ôl= }}

 Dolenni allanol 
  Proffil ac ystadegau Ryan ar FootballDatabase
  Bywgraffiad swyddogol ar wefan Manchester United
  The National Football Museum Hall of Fame 
  Gwefan swyddogol Ryan Giggs ar Icons.com 
  ryangiggs.cc RyanGiggs.cc
  Proffil ar wefan y BBC
  Llun o Ryan Giggs yn rhan o dîm pîelfasged Ysgol Uwchradd Moorside 

Gweler hefydGiggs - The Autobiography''

Cyfeiriadau 

Enillwyr Gwobr Personoliaeth Chwaraeon Cymreig BBC Cymru
Genedigaethau 1973
Pêl-droedwyr Cymreig
Pêl-droedwyr rhyngwladol Cymru
Pobl o Gaerdydd
Swyddogion Urdd yr Ymerodraeth Brydeinig